stanford-oval/wikipedia huggingface dataset:
פארג (זמר)
הערות שוליים

1 2  "An Interview with Parg: A Journey Through Music and Emotion". H-Pem (באנגלית). נבדק ב-2024-12-03.
↑  Harutyunyan, Harut (27 באפריל 2023). "The Gripping Allure of Parg's Music". Miaseen Inc. אורכב מ-המקור ב-8 בדצמבר 2023. נבדק ב-3 בדצמבר 2024. {{cite web}}:  (עזרה)
↑  ""Զգում էի, որ պակասում էր կապն արմատներիս հետ"․ Պարգը՝ Հայաստան վերադառնալու որոշման, իր երգացանկի ու այն արտացոլող ոճի մասին". style.news.am. נבדק ב-2024-12-03.
↑  "Հայրենիքում ապրելն, արարելն ու հայկական երաժշտությունը զարգացնելը երիտասարդ երգիչ Պարգի համար գերագույն հաճույք է". Armenpress (בארמנית). 2024-10-17. נבדק ב-2024-12-03.
↑  Hakobyan, Gohar (4 בנובמבר 2024). "Artistic expression is a very personal endeavour; it reflects one's life, emotions, cultural foundation, and identity". en.aravot.am (באנגלית). נבדק ב-2024-12-03. {{cite web}}:  (עזרה)
↑  Mediamax. "Աներեւակայելի Zaz-ը. անհավանական ռիթմեր եւ էներգիա՝ "Հրազդան" ստադիոնում". Bravo.am (בארמנית). נבדק ב-2024-12-03.
↑  "Երբեմն լավ է, որ մենք մեզ կորցնենք, որպեսզի իմանանք ով ենք ու վերածնվենք․ Zaz-ի համերգը Երևանում և հատուկ մոտեցումը հայ հանդիսատեսին (լուսանկարներ)". www.tert.am. 26 ביוני 2022. נבדק ב-2024-12-03. {{cite web}}:  (עזרה)
↑  Vautrey, Jonathan (2024-02-18). "New music this week (part 1): Songs from Raiven, Brunette, Alessandra and more". wiwibloggs (באנגלית אמריקאית). נבדק ב-2024-12-03.
↑  Kao, Scarlett (2025-02-09). "Poll: Armenia's Depi Evratesil 2025 songs revealed - who should win?". wiwibloggs (באנגלית אמריקאית). נבדק ב-2025-02-11.
↑  Wiwibloggs. "Instagram". www.instagram.com. נבדק ב-2025-02-11.{{cite web}}:  תחזוקה - ציטוט: url-status (link)
↑  Helgeson, Justina (2025-02-16). "Armenia: Parg wins Depi Evratesil and heads to Eurovision 2025". Eurovisionworld (באנגלית בריטית). נבדק ב-2025-02-16.
| --- | --- |
בקרת זהויות :  MusicBrainz: 75b1eb75-ab43-4a49-b512-890acd73860a
אני חושבת לגמור עם זה (סרט)

| --- | --- |
כרזת הסרט
כרזת הסרט
 מבוסס על:  אני חושבת לגמור עם זה 
 בימוי:  צ'ארלי קאופמן 
 הופק בידי:  סטפני אזפיאזו אנטוני ברגמן רוברט סלרנו צ'ארלי קאופמן איאן ריד
 תסריט:  צ'ארלי קאופמן 
 עריכה:  רוברט פרייזן
 שחקנים ראשיים:  ג'סי פלמונס טוני קולט ג'סי באקלי דייוויד ת'יוליס 
 מוזיקה:  ג'יי וודלי
 צילום:  לוקאש ז'אל
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  4 בספטמבר 2020 
 משך הקרנה:  134 דק' 
 שפת הסרט:  אנגלית 
 סוגה:  סרט מתח, סרט דרמה, סרט מבוסס יצירה ספרותית 
 דף הסרט ב־IMDb
 
אני חושבת לגמור עם זה (באנגלית: i'm thinking of ending things) הוא סרט דרמה פסיכולוגי-סוריאליסטי אמריקאי משנת 2020, שנכתב, בוים והופק על ידי צ'ארלי קאופמן. העלילה היא עיבוד חופשי לרומן הביכורים של הסופר הקנדי איאן ריד באותו השם, משנת 2016.
הסרט יצא לבתי קולנוע נבחרים בארצות הברית ב-28 באוגוסט 2020, והופץ בשירות הזרמת המדיה של "נטפליקס" ב-4 בספטמבר באותה שנה.
צוות השחקנים

| שחקנים | דמויות |
| --- | --- |
ג'סי באקלי: בחורה
ג'סי פלמונס: ג'ייק
טוני קולט: אמא של ג'ייק
דייוויד ת'יוליס: אבא של ג'ייק
גאי בויד (אנ'): השרת
קולבי מיניפי (אנ'): איבון, מלצרית בבית קפה בסרט של זמקיס
ג'ייסון ראלף: החבר של איבון בסרט של זמקיס
טדי קולוקה (אנ'): לקוח בבית קפה שאיבון עובדת בו
אוליבר פלאט: גבר בטלפון
ראיין סטיל (אנ'): הכפיל הרוקד של ג'ייק
יוניטי פיילן: הכפילה הרוקדת של הבחורה
פרדריק וודין: הכפיל הרוקד של השרת
הדלי רובינסון: צעירה בדוכן הגלידה "טולסי טאון"
הדלי רובינסון: לורי ויליאמס מהמחזמר "אוקלהומה!"
גאס בירני: צעירה ב"טולסי טאון"
גאס בירני: הדודה אלר
אבי קווין (אנ'): צעירה ב"טולסי טאון"
הפקה > פיתוח וליהוק

בינואר 2018, הוכרז כי הבמאי והתסריטאי צ'ארלי קאופמן יעבד ויביים את הרומן "אני חושבת לגמור עם זה" עבור נטפליקס. בדצמבר, ברי לארסון וג'סי פלמונס לוהקו לתפקידים הראשיים של הסרט. במרץ 2019, ג'סי באקלי, טוני קולט ודייוויד ת'יוליס לוהקו לצוות השחקנים של הסרט, ובמקביל נודע שבאקלי תחליף את לארסון.
הפקה > צילומים

שלב הצילומים החל ב-13 במרץ 2019 בעיירה פישקיל (אנ') שבניו יורק, והסתיים ב-29 באפריל 2019. ב-7 בנובמבר 2019 הסרט היה עדיין בשלבי גמר ההפקה שלו.
הפצה

הסרט יצא לבתי קולנוע נבחרים בארצות הברית ב-28 באוגוסט 2020, והופץ לצפייה בשירות הזרמת המדיה "נטפליקס" ב-4 בספטמבר באותה שנה.
ביקורות

באתר Metacritic זוכה הסרט בציון 78/100, בשקלול 46 ביקורות המוגדרות כאוהדות באופן כללי. במאגר ביקורות הסרטים Rotten Tomatoes זוכה הסרט לדעות חיוביות בשיעור של 82%, עם דירוג ממוצע של 7.60/10 בשקלול 267 ביקורות. סיכום הביקורות הוא שצ'ארלי קאופמן מטפל בצבים אנושיים כפי שרק הוא יכול, בסיוע משחק מצוין של באקלי ופלמונס.
המבקר אורון שמיר כתב בסקירה באתר "סריטה", שכמקובל אצל קאופמן, בסרט אין משמעות לזמן והוא נע אקראית, ובסיכום, זוהי כשלעצמה חוויה סוריאליסטית שמצדיקה צפייה.
הערות שוליים

↑  Oscars: What the Crafts Nominees Are Doing Next
↑  Han, karen (September 4, 2020). Charlie Kaufman’s I’m Thinking of Ending Things uses surrealism to feel painfully real. Polygon. Retrieved September 8, 2020
↑  Kohn, Eric (september 4, 2020). Charlie Kaufman’s Guide to ‘I’m Thinking of Ending Things’: The Director Explains Its Mysteries. Retrieved september 6, 2020
↑  ריד, איאן. "אני חושבת לגמור עם זה", עברית: יואב כ"ץ. מודן הוצאה לאור, הוצאת הכורסא. ישראל, 2017. ISBN 9789659256099
↑  בתרגום חופשי: כלב גַּרְמִי
↑  יצירה בדיונית.
↑  נאומו של ג'ייק מצוטט מנאום קבלת פרס נובל של ג'ון נאש לפי הסרט "נפלאות התבונה". תקליטור הסרט נראה בחדר ילדותו של ג'ייק בבית הוריו.
↑  את השיר במחזמר שר ג'אד פריי, ובו הוא מכריז על יציאתו מבית העישון שהוא מתגורר בו, כדי להשיג את לורי ויליאמס להיות שלו.
↑  Unity Phelan. IMDb. Retrieved September 8, 2020
↑  Frederick Wodin. IMDb. Retrieved September 5, 2020
↑  Hadley Robinson. IMDb. Retrieved september 5, 2020
↑  Gus Birney. IMDb. Retrieved September 5, 2020
↑  "Charlie Kaufman Adapting Novel by Canadian Author Iain Reid for Netflix". The National Post. January 25, 2018. Retrieved July 31, 2018.
↑  Brie Larson To Star In Charlie Kaufman's Netflix Movie 'I'm Thinking Of Ending Things'
↑  Jesse Plemons in Talks to Star in Charlie Kaufman's 'I'm Thinking of Ending Things' (EXCLUSIVE)
↑  Kroll, Justin (March 26, 2019). "Toni Collette, Jessie Buckley and David Thewlis Join Charlie Kaufman's Netflix Movie (EXCLUSIVE)". Variety. Retrieved March 26, 2019.
↑  Howland, Jack (March 21, 2019). "Charlie Kaufman movie for Netflix filming in Fishkill, Hudson Valley". Poughkeepsie Journal. Retrieved March 22, 2019.
↑  Robinson, Jacob (November 7, 2019). "Netflix Movie 'I'm Thinking of Ending Things': Release Date, Cast, Plot & More". Netflix. Retrieved November 17, 2019.
↑  Lattanzio, Ryan (November 7, 2019). "Charlie Kaufman's Brain-Bending New Movie Made for a 'Delirious' Shoot, Says Jesse Plemons". IndieWire. Retrieved November 17, 2019.
↑  "Police cars revolving lightNew Charlie Kaufman alert! I'M THINKING OF ENDING THINGS—an exploration of regret, longing & the fragility of the human spirit—comes to Netflix on 4 September. Inspired by Iain Reid's novel, Kaufman's latest stars Jessie Buckley, Jesse Plemons, Toni Collette & David Thewlis". Twitter. July 1, 2020. Retrieved July 1, 2020.
↑  Ehrilch, David (August 27, 2020). ‘I’m Thinking of Ending Things’ Review: Kaufman’s Brilliant Existential Netflix Drama Defies Every Convention. Indie Wire. Retrieved October 26, 2020
↑  i'm thinking of ending things 2020. Metacritic. Retrieved September 8, 2020
↑  I'm Thinking of Ending Things. Metacritic. Retrieved October 26, 2020
↑  שמיר, אורון. ״אני חושבת לגמור עם זה״, סקירת נטפליקס. באתר סריטה. 5 בספטמבר 2020
Hurricane (שיר של עדן גולן)

ערך זה עוסק בשיר של ישראל לאירוויזיון 2024 בביצוע עדן גולן. אם התכוונתם למשמעות אחרת, ראו .
"Hurricane" (בעברית: "הוריקן") הוא סינגל שהוקלט על ידי הזמרת-יוצרת הישראלית עדן גולן. נוצר על ידי קרן פלס, אבי אוחיון וסתיו בגר, ויצא לאור ב-10 במרץ 2024. הוא ייצג את ישראל באירוויזיון 2024, שהתקיים במאלמה שבשוודיה.
תחילה נקבע "October Rain" כשם השיר, אולם מילותיו נתפסו בעיני איגוד השידור האירופי (EBU) כפוליטיות על רקע טבח שבעה באוקטובר ומלחמת חרבות ברזל, ועל כן הוא נפסל מהשתתפות בתחרות. לאחר מספר ניסיונות נוספים להגיש תיקונים לשיר אישר האיגוד ב-7 במרץ אותו. לשיר הופנו ביקורות רבות, הן חיוביות והן שליליות. על-אף קולה של גולן, שזכה לשבחים מפי מבקרי המוזיקה, הסממנים הפוליטיים החבויים בשיר ספגו ביקורת נוקבת ברחבי אירופה. "Hurricane" הגיע למקום החמישי בגמר האירוויזיון.
רקע

ישראל השתתפה לראשונה באירוויזיון בשנת 1973 עם השיר "אי שם" בביצוע הזמרת אילנית. היא נבחרה על ידי ועדה פנימית שהקימה רשות השידור. שיטה זו שימשה את ישראל בשנותיה הראשונות כמשתתפת בתחרות. בין השנים 1978–1996 הנציג והשיר נבחרו באמצעות פסטיבל הזמר והפזמון והקדם אירוויזיון, שהחליף אותו. לאחר מכן שונו אמצעי הבחירה מדי שנה: לעיתים הייתה זו תחרות לאומית או קדם פרטי עבור זמר אינדיבידואלי, ובפעמים אחרות הדבר נעשה באופן פנימי וסודי על ידי רשות השידור. החל משנת 2015 החל תאגיד השידור הישראלי להשתמש בתוכנית הריאליטי "הכוכב הבא לאירוויזיון" כקדם. בשנת 2022 תוכנית זו הוחלפה ל"אקס פקטור ישראל" בהתאם להחלטתו. בעקבות כישלונו של מיכאל בן דוד להעפיל לגמר אירוויזיון 2022, החליט התאגיד לשקול להחליף את שיטת הבחירה המסורתית.
במרוצת השנים זכתה ישראל במקום הראשון בארבע הזדמנויות שונות: ב-1978 עם "אבניבי" בביצוע יזהר כהן ולהקת אלפא ביתא; ב-1979 עם "הללויה" של גלי עטרי ושלישיית חלב ודבש; ב-1998 עם השיר "דיווה" של דנה אינטרנשיונל וב-2018 עם "Toy" בביצועה של נטע ברזילי. אל המקום השני הגיעו אבי טולדנו ועפרה חזה עם "הורה" ו"חי" שנה אחר שנה בהתאמה. רק הצמד אורנה ומשה דץ והזמרת נועה קירל דורגו במקום השלישי כנציגי ישראל באירוויזיון.
תחרות הזמר של האירוויזיון > לפני האירוויזיון > הכוכב הבא לאירוויזיון 2024

ב-5 ביוני 2023 אישר תאגיד השידור הישראלי את השתתפותו באירוויזיון 2024. בניגוד לשנה שעברה, בה קירל נבחרה באופן פנימי על ידי ועדה של תאגיד השידור הישראלי, הוחלט הפעם לשוב לשיטת בחירת הנציג המסורתית, "הכוכב הבא לאירוויזיון". דרך התוכנית נבחרו נציגי ישראל בשנים 2015–2020: נדב גדג', חובי סטאר, אימרי זיו, נטע ברזילי, קובי מרימי ועדן אלנה בהתאמה.
את אירועי "הכוכב הבא לאירוויזיון" הנחו רותם סלע ואסי עזר, ופאנל השופטים הורכב מאסף אמדורסקי, קרן פלס, שירי מימון, איתי לוי, רן דנקר ועדן חסון. בכל תוכנית, השופטים היוו 60% מכלל ההצבעה (10% עבור כל שופט), ו-40% הנוספים הורכבו מקולות הקהל. צילומי התוכנית החלו ב-10 בספטמבר 2023 באקספו תל אביב. עם פרוץ מלחמת חרבות ברזל נדחו הצילומים. שידוריה החלו ב-20 בנובמבר. תחילה היו אמורים לעלות לאוויר ב-31 באוקטובר, אך בעקבות נפילות הלוחמים ברצועת עזה באותו היום נדחו.
בשלהי 2023 שודר האודישן של גולן לתוכנית, בו ביצעה את "Rise Up" של אנדרה דיי, ולראשונה צברה ציון של 100%. היא הגיעה לגמר התחרות ובחלקו הראשון של מופע הגמר, ביצעה את "I Have Nothing" של ויטני יוסטון, ומאוחר יותר את "I Don't Want to Miss a Thing" של להקת אירוסמית'. גולן דורגה במקום הראשון, ונבחרה לייצג את ישראל באירוויזיון 2024. לאחר זכייתה כתבה בחשבון האינסטגרם שלה:
תודה שאתם סומכים עליי לייצג אותנו, אני מבטיחה לעשות את כל מה שאפשר לייצג אותנו בכבוד, להראות לכל העולם מי אנחנו. כמה העם שלנו חזק, יפה, מאוחד, אוהב וששום דבר לא ישבור אותנו.
תודה להפקה של הכוכב, למנחים, לשופטים המדהימים, ולכל המתמודדים שאני כל כך אוהבת, איזה כייף שעברנו את החוויה הזאת ביחד! ותודה למשפחה האהובה שלי שליוותה אותי בדרך הזאת, אני אוהבת אתכם.
תחרות הזמר של האירוויזיון > לפני האירוויזיון > בחירת השיר

מייד לאחר זכייתה של גולן בתחרות, שיגר תאגיד השידור הישראלי ללמעלה מ-30 יוצרים ישראלים הזמנות לכתוב ולהגיש שיר לוועדה מקצועית. ב-16 בינואר 2024 פרסם תאגיד השידור הישראלי את התקנון לבחירת השיר שייצג את ישראל באירוויזיון. נקבע כי לא תהיה הגבלה לשפה בה ייכתב השיר, אולם לראשונה נוסף גם תנאי שקבע כי עליו "לכלול לכל הפחות משפטים בודדים בשפה העברית". את השירים היה ניתן להגיש עד ל-11 בפברואר 2024. ב-17 בפברואר 2024 פרסם התאגיד כי נבחר השיר הישראלי לאירוויזיון, "October Rain". ב-19 בפברואר דווח על סכסוך בין יוצרי השיר. תחילה כתבו את "October Rain" קרן פלס ואבי אוחיון. סתיו בגר הצטרף אליהם בשלב מאוחר יותר. בגר דרש לקבל קרדיט ככותב, ואילו אוחיון התנגד לכך נחרצות. על-אף המחלוקות, לא ניתן למשוך שיר שהוגש לאיגוד השידור האירופי במטרה לבחון את כשירותו להשתתף בתחרות (כלומר, לא מכיל מסרים פוליטיים או לא-ראויים). באתר Euromix הישראלי נחשף שהושגה פשרה בין היוצרים, על פיה יקבל בגר קרדיט על הלחן ועל ההפקה.
ב-20 בפברואר חשף העיתונאי ערן סויסה כי מצד כמה מהיוצרים ששלחו שיר לבחינת הוועדה המקצועית של תאגיד השידור הישראלי עלו טענות לגבי רמאות. לטענתם, הבחירה הייתה צפויה מראש, שכן בגר מיוצג בסשן 42 כמו עדן גולן המבצעת, ואילו פלס היא ידידה ותיקה של יואב צפיר ושל טמירה ירדני מהפקת "הכוכב הבא לאירוויזיון". הפזמונאית חמוטל בן זאב, שכתבה בעברה את "עולה עולה" ואת "אמן", הצהירה: ”אני רוצה שיידעו האומנים בארץ שהפניה ליוצרים והוועדה שישבה זה סיפור כיסוי לשיטה שבה נבחר השיר. רציתי שתדעו שאנחנו לא מטומטמים רואים הכל ולא מאמינים למה שרואות עינינו. סשן 42 הם העומדים מאחורי כל היוצרים והאומנים שקשורים לאירוויזיון ביחד עם מפיקי הכוכב הבא”. מכאן נמסר בתגובה: ”כל טענה בדבר הטייה או העדפה כביכול של יוצרים על פני אחרים - שקרית ומשוללת כל יסוד. לוועדה הוגשו עשרות שירים, ומיונם נערך על בסיס קריטריונים מקצועיים בלבד, בתהליך סדור, מבוקר ומפוקח, ומבלי שחברי הוועדה חשופים לזהות היוצרים”.
ב-21 בפברואר, עוד בטרם נחשף השיר לציבור, נודע כי ייתכן שאיגוד השידור האירופי יפסול את השיר מהשתתפות באירוויזיון בשל תוכנו, הקשור לטבח שבעה באוקטובר, שהוביל למלחמת חרבות ברזל, ופורש על ידי האיגוד כפוליטי. תאגיד השידור הישראלי הצהיר כי הוא ”נמצא בדיאלוג עם ה-EBU בעניין השיר שייצג את ישראל באירוויזיון”. ב-22 בפברואר נחשפו מילותיו של השיר. שר התרבות מיקי זוהר הצהיר בפני איגוד השידור האירופי כי ”זה שיר רגשי, הדן בהתחדשות ותקומה, מתוך מציאות שברירית מאוד של אובדן והרס. השיר מתאר את הסנטימנט הציבורי הנוכחי בישראל בימים אלה [מלחמת חרבות ברזל]. אנו רואים כעת בצורה הכי ברורה שהחיים שלנו, כחברה אחת, מאוחדת, מתגבר אפילו על הסבל הגדול ביותר. זה לא שיר פוליטי”. לבסוף, גם השיר "October Rain" וגם "Dance Forever", שהגיע למקום השני בבחירה הפנימית של הוועדה, נפסלו על ידי ה-EBU.
ב-3 במרץ נודע כי תאגיד השידור הישראלי ישנה את מילותיו של "October Rain", על מנת שיעמוד בכללי איגוד השידור האירופי. מאוחר יותר באותו היום נחשף כי שם השיר שונה ל-"Hurricane".‏ באותו היום ביקש ה-EBU מיוצרי השיר לשנותו פעמיים נוספות. ב-5 במרץ הגישו מטעם כאן את גרסתו הסופית של "Hurricane" לאישורו של איגוד השידור האירופי. יומיים אחר-כך אושר להשתתפות באופן רשמי. מילות השיר ברובן הן המקוריות, כאשר השינוי המרכזי נעשה במשפטים בעברית בסופו.
ב-10 במרץ הושמע "Hurricane" לראשונה במופע "השיר שלנו לאירוויזיון 2024", ששודר בערוץ כאן 11 בהנחיית ליאור סושרד.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌ישראל שובצה לחלקו השני של חצי הגמר השני, שנערך ב-9 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ישראל הופיעה כמדינה ה-14, לפני נורווגיה ואחרי אסטוניה.
הופעתה של ישראל נפתחה כשגולן עומדת במרכזו של מעגל פנסים גדול. לאורך הביצוע מפוזר עשן סמיך על הרצפה. במחצית הפזמון הראשון מצטרפים חמשת הרקדנים של גולן, שנתלים על הפנסים בתנוחות שונות. בקטע המעבר בין הפזמון לבית השני מרימים את גולן לאוויר, ומובילים אותה למרכז הבמה. בפזמון השני הופכת הבמה לכחולה, כשבמרכזה יש אור צהוב קטן. ברגע השיא הבמה הופכת כולה לצהובה. כשגולן מבצעת את הקטע העברי נראית מאחוריה שמש שוקעת. הביצוע בוים על ידי צפיר ואביחי חכם.
על-אף האיסור המפורש מאיגוד השידור האירופי להעביר מסרים פוליטיים לקהל דרך המופע, הצהיר הבמאי לאחר התחרות על כמה מוטיבים בביצוע שהזכירו את טבח השבעה באוקטובר. השמלה של גולן, שעוצבה על ידי אלון ליבנה ואיתי בצלאלי, כוללת באזור החזה את הספרה "7", כסמל לתאריך הטבח, 7 באוקטובר 2023. האור הצהוב שבוקע מהבמה הוא סמל להחזרת החטופים הישראלים ברצועת עזה כפי שמוכר בסרט מודעות צהוב. תנועת הריקוד, בה גבר ואישה מנסים להחזיק אחד את השני בזמן ה"סופה", אזכרה את אירוע החטיפה של נועה ארגמני ובן-זוגה אבינתן. קטע ההובלה של גולן למרכז הבמה מסמל את החטיפה של עמית סוסנה, בה הוחזקה על גבי כתפיהם של החוטפים. בסוף המופע הוכרז כי ישראל סיימה את הערב בין עשר המדינות שהעפילו לשלב הגמר. מאוחר יותר התברר כי היא דורגה במקום הראשון עם 194 נקודות.
זמן קצר לאחר שידור חצי הגמר הראשון נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות, הוסיף איגוד השידור האירופי אפשרות שלישית, בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. ישראל שובצה להתחרות בהתאם לקביעת המפיקים. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. ישראל שובצה כהופעה השישית, אחרי הולנד ולפני ליטא. אולם עם השעיית הולנד מהתחרות, הפכה ישראל להופעה החמישית בסדר. במופע הגמר, בתום הקראת הניקוד שהעניקו צוותי השופטים, דורג השיר הישראלי במקום ה-12 עם 52 נקודות. בהצבעת הקהל הוא דורג במקום השני עם 323 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום החמישי עם 375 נקודות.
תחרות הזמר של האירוויזיון > אחרי האירוויזיון

ב-12 במאי חזרה גולן לישראל. בפוסט שפרסמה באינסטגרם לאחר חזרתה כתבה: ”אני רוצה להודות לכל מי שתמך בי מרחבי העולם, למדינה שלי, לחברים המדהימים של המשלחת הזו ולמשפחתי, שאותה אני רוצה לחבק חזק. תודה לכל מי שהצביע לי, שבזכותו הגענו למקום החמישי. אני אוהבת אתכם. את השתתפותי באירוויזיון אני מקדישה לקולות שלא יכולים להישמע, לחטופים הישראלים. אנחנו מחכים שכולכם תחזרו הביתה. עם ישראל חי🎗️”.
ב-18 במאי ביצעה גולן את הגרסה המקורית לשיר "October Rain" בכיכר החטופים והנעדרים. ביוני השתתפה במצעד ההצדעה לישראל בניו יורק, כאורחת הפדרציה היהודית של ניו יורק, לצד ראש העירייה אריק אדמס. ב-25 בספטמבר פרסמה את שירה הראשון מאז האירוויזיון, "Older". ב-7 באוקטובר 2024 ביצעה גולן את "October Rain", באירוע זיכרון של שגרירות ישראל באו"ם לציון שנה לטבח שבעה באוקטובר.
ניתוח השיר

משמעותו של "Hurricane" פועלת בשני רבדים שונים: כשיר על תהליך פרידה בין שני אוהבים וכהמנון המספר את תחושותיהם של אזרחי ישראל לאחר טבח שבעה באוקטובר, שהוביל למלחמת חרבות ברזל. ברובד הראשון מנסה המבצעת להסביר את חשיבות אהובה בחייה ועל ניסיונה הנשנה להיתלות בו רגשית. השורה "Who's the fool who told you boys don't cry?" ("מי הטיפש שאמר שבנים לא בוכים?") היא ניסיון לנפץ את המוסכמה על פיה לבם של גברים קר מרגשות עצב.
בשיר חבוי המסר הלאומי שניסו הכותבים להעביר ב-"October Rain". הוא טמון בעיקר בקטע העברי: "לא צריך מילים גדולות, רק תפילות. אפילו אם קשה לראות, תמיד אתה משאיר לי אור אחד קטן" – מעין סמל לתקווה לאחר אירוע 7 באוקטובר 2023. הקטע החליף את השורות המקוריות: "לא נשאר אוויר לנשום, אין מקום. אין אותי מיום ליום, כולם ילדים טובים אחד אחד". הוא מתייחס לטבח בפסטיבל נובה, בו עשרות נערים נרצחו בידי מחבלי חמאס בעת שרקדו באירוע. השורה הפותחת של השיר ("Writers of the history stand with me" – "כותבי ההיסטוריה, הישארו לצידי") מציינת את המידע הכוזב שהופץ על ישראל ככלי תעמולתי-פוליטי בעת המלחמה. עם זאת, היא הוחלפה בהתאם להנחיית איגוד השידור האירופי ("Writer of my symphony play with me" – "כותבי הסימפוניה שלי, נגנו איתי").
וידאו קליפ

הקליפ לשיר הוריקן הופק תוך שלושה שבועות על-ידי מורן בויס. הוא בוים על ידי אופיר פרץ, וצולם על ידי יונתן קובץ. על הכוריאוגרפיה היה אביחי חכם אחראי. פרץ סיפר שבמהלך העבודה הוא ניסה שלא לקשר בין הדימויים הוויזואליים שבקליפ לבין פסטיבל נובה והמלחמה. בקליפ מוצג עץ הפוך, המייצג דימוי מהקבלה של האדם היהודי ששורשיו נטועים בשמיים. בסרטון ישנו מאבק בין החושך לאור. הקליפ מסתיים בשמש זורחת המייצגת ניצחונו של האור במאבק. על הסצנה הזו אמר: ”כולם יודעים מה קרה באותו בוקר. השמש זרחה ויש אנשים שזה היה האור האחרון שהם ראו בחייהם. ידעתי שבסופו של דבר הקליפ צריך להסתיים בשמש זורחת. באור שמנצח את החושך. שהקליפ יהיה כמה שיותר אפל, אבל בסוף תזרח השמש ותאיר את הכול. רצינו לסיים באופטימיות”.
על-אף הצהרתו של פרץ כי לא הוכנסו בכוונת תחילה סימנים המזוהים עם הטבח בפסטיבל נובה, היו שמצאו סמליות בקליפ לטבח שבעה באוקטובר, גם בבגדיה של גולן בקליפ. בתחילת הקליפ הרקדנים לובשים לבן, צבע המזוה עם שמחת תורה. בסיום הקליפ הם לובשים שחור, המייצג את האבל והכאב. עוד נטען כי החור במרכז הגופייה של גולן ייצג פגיעת ירי. בנוסף, הקשר שכורך את הבגד לצווארה הזכיר את סיכת השבת החטופים.
ביקורות > מישראל

בישראל זכה השיר בעיקר לביקורות חיוביות. מורן טרנטו מלר ממעריב הגדירה את השיר כחזק, עוצמתי ובולט בנוף השירים הקצביים והקרקסיים של האירוויזיון. אבישי סלע מ"טיים אאוט" קרא תיאר אותו כ"בלדת פופ טובה ואיכותית". לדבריו, השיר יפהפה, דרמטי, אך לא מלנכולי מדי. שירה נאות מהארץ אמרה שהשיר הוא בלדה עוצמתית. מספר זמרים ישראליים, כמו נטע ברזילי, מיכאל בן דוד, רן דנקר ושפיטה, פרסמו תגובות אוהדות לשיר.
לעומת זאת, בן שלו מעיתון "הארץ" טען כי מדובר ביצירה "יומרנית, נלעגת ואבסורדית". לטענתו, בשיר אין סממנים ישראליים בשונה מהשירים "Toy" ו-"Unicorn". שלו הוסיף כי הלחן "נדוש לחלוטין מבחינה מלודית, הרמונית וקצבית". ניר וולף מישראל היום קרא להוריקן "שיר קטן ובינוני". דודי פטימר מ"ג'רוזלם פוסט" כתב כי "Hurricane" משעמם וחסר השראה.
ביקורות > ביקורות בין-לאומיות

כמה ממתחרי אירועי האירוויזיון לדורותיהם הביעו חיבה לשיר: הרה ביורק, נציגת איסלנד באירוויזיון 2010 ובאירוויזיון 2024 טענה שמדובר בבלדה חזקה. אנדרו למברו, שייצג את קפריסין באירוויזיון 2023 שיבח את גולן על יכולותיה הווקאליות. גם נציגת קפריסין הנוכחית לשנה זו, סיליה קפסיס, צידדה בו. נעשתה השוואה בין "Hurricane" ל-"1944" של ג'מאלה, המדבר על גירוש הטטרים מקרים.
"Hurricane" צבר באתר Wiwibloggs, המכיל מספר ביקורות שונות, דירוג ממוצע של 5.9 נקודות – המקום ה-27 מתוך דירוג 37 שירי אירוויזיון 2024. ‏ESC Bubble דירג את השיר במקום האחרון מתוך 16 המדינות המשתתפות בחצי הגמר השני. דורון להב מ-ESC Beat מיקם אותו במקום השני, ושיבח את קולה של גולן. ג'ון או'בריאן מ-Vulture דירג את "Hurricane" במקום ה-32 בטבלה הכללית, ותיאר אותו כ"בלדה גנרית, שדומה לשיריה של דמי לובאטו". מאידך, ארין אדם מ-The Scotsman העניקה לו 7 נקודות מתוך עשר, ותיארה אותו כ"ייחודי".
הצלחה מסחרית

לאחר חשיפתו של השיר זכה להצלחה מסחרית רבה בישראל, והגיע למקומות הראשונים ברוב מצעדי הפזמונים המרכזיים במדינה, כולל מדיה פורסט, המצעד הרשמי של גלגלצ והעשירייה. במצעד "היטליסט" הגיע בשיאו למקום השני. נכון לינואר 2025, "Hurricane" הוא השיר ה-12 המושמע ביותר מבין שירי אירוויזיון 2024.
ברחבי העולם זכה השיר למיליוני השמעות בסטרימינג לאחר הגעתו למקום החמישי בגמר התחרות. בשבוע הגמר נכנס למצעדי הפזמונים של יוון, הולנד, ליטא, שוודיה, שווייץ ואוסטרליה. במצעד "סינגל טיפ" של Dutch Charts ההולנדי הגיע השיר למקום התשיעי, מיקומה הגבוה ביותר של ישראל באירוויזיון במצעד זה מאז אי פעם.
בספטמבר 2024 פרסמה חברת ספוטיפיי את נתוני ההשמעות השנתיים בישראל. "Hurricane" היה לשיר השמיני המושמע ביותר בתקופת זמן זו במדינה.
"Hurricane" נכלל בכל מצעדי סוף השנה בישראל. הוא קיבל את תואר "שיר השנה" בדירוג המשותף של כאן גימל וטיקטוק ישראל. אצל גלגלצ ו-ynet דורג במקום השני, כשמעליו ממוקם "חרבו דרבו" של נס וסטילה. מדיה פורסט חשפה כי "Hurricane" היה השיר השמיני המושמע ביותר בתחנות הרדיו בישראל.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  אוסטרליה | מצעד הסינגלים האוסטרלי | – |  |
|  אוסטרליה | מצעד השירים הדיגיטליים | 34 |  |
|  הולנד | מצעד 40 הסינגלים ההולנדיים | – |  |
|  הולנד | Single Tip | 9 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי האינדי הויראליים | 11 |  |
|  הממלכה המאוחדת | מצעד הסינגלים הדיגיטליים הבריטי | 18 |  |
|  הממלכה המאוחדת | מצעד מכירות הסינגלים הבריטי | 18 |  |
|  יוון | המצעד הבינלאומי השבועי | 15 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|  ישראל | היטליסט | 2 |  |
|  ישראל | העשירייה | 1 |  |
|  ליטא | AGATA | 24 |  |
|  שוודיה | סוורייטופליסטן | 47 |  |
|  שווייץ | המצעד השווייצרי | 29 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | מדיה פורסט ישראל | 8 |  |
|  ישראל | היטליסט | 17 |  |
|  ישראל | גלגלצ | 2 |  |
|  ישראל | כאן גימל | 1 |  |
|  ישראל | רדיו דרום | 8 |  |
ראו גם

ישראל באירויזיון
ישראל באירויזיון 2024